**Ministru kabineta noteikumu projekta**

**„****Latvijas Nacionālā mākslas muzeja publisko maksas pakalpojumu cenrādis” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums |  *Euro* ieviešanas kārtības likuma 30.panta pirmā daļa, Ministru kabineta 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā”” 7.1.apakšpunkts un Ministru kabineta 2013.gada 4.aprīļa rīkojuma Nr.136 „Par Latvijas Nacionālo *euro* ieviešanas plānu” 1.pielikuma J2.2.1.apakšpunkts. |
| 2. | Pašreizējā situācija un problēmas | Ņemot vērā, ka ar 2014.gada 1.janvāri Latvijā plānots ieviest *euro*, ir nepieciešams veikt izmaiņas Ministru kabineta 2011.gada 15.marta noteikumos Nr.194 „Noteikumi par valsts aģentūras „Latvijas Nacionālais mākslas muzejs” sniegto publisko maksas pakalpojumu cenrādi”, nosakot cenas *euro* valūtā.Ņemot vērā, ka paredzētās izmaiņas skar vairāk nekā pusi no tiesību normu apjoma, tad atbilstoši Ministru kabineta 2009.gada 3.februāra noteikumu Nr.108 „Normatīvo aktu projektu sagatavošanas noteikumi” 140.punktam nepieciešams izstrādāt jaunu Ministru kabineta noteikumu projektu par Latvijas Nacionālā mākslas muzeja sniegto publisko maksas pakalpojumu cenrādi (turpmāk – projekts).Noteikumos papildus veikti šādi tehniskie grozījumi:1. Precizēts valsts aģentūras „Latvijas Nacionālais mākslas muzejs” nosaukums un tiesiskais statuss atbilstoši Ministru kabineta 2012.gada 18.decembra noteikumu Nr.923 „Latvijas Nacionālā mākslas nolikums” 1.punktam – Latvijas Nacionālais mākslas muzejs.
2. Ievērojot Ministru kabineta 2012.gada 26.jūnija noteikumu Nr.450 „Noteikumi par invaliditāti apliecinoša dokumenta paraugu, dokumenta izsniegšanas un uzskaites kārtību” 2.punktā noteikto, projekta 3.2.apakšpunktā vārdi „uzrādot invalīda apliecību” ir aizstāti ar vārdiem „uzrādot invaliditātes apliecību”.
3. Projekta 5.punkts izteikts jaunā redakcijā, kas atbilstoši Ministru kabineta 2011.gada 3.maija noteikumiem Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” 17.punktā noteiktajam, paredz muzeja noteikumos par maksas pakalpojumu cenrādi norādīt maksāšanas kārtību.
4. Projektā veikti grozījumi, kas saistīti ar pievienotās vērtības nodokli atbilstoši Valsts sekretāru sanāksmes 2013.gada 9.maija protokola Nr.18 12.§ 3.punktam. Projekta 1.pielikums paredz precizēt Latvijas Nacionālā mākslas muzeja maksas pakalpojumu cenu, piemērojot tiem PVN likmi 21 procentu apmērā, jo 2012.gada 24.maijā tika pieņemti grozījumi likumā „Par pievienotās vērtības nodokli”, saskaņā ar kuriem no 2012.gada 1.jūlija ir samazināta PVN standartlikme no 22 uz 21 procentu. Projekta 2.pielikumā projekts paredz projekta 1.pielikumā noteikto publisko maksas pakalpojumu cenas *euro*.
5. Ar 2013.gada 1.janvāri spēkā stājies Pievienotās vērtības nodokļa likums, kas aizstāj likumu „Par pievienotās vērtības nodokli”, tādējādi ir precizēta arī projekta 1.pielikuma un 2.pielikums 1.piezīme.
6. Ir izvērtēts Latvijas Nacionālā mākslas muzeja sniegto pakalpojumu ekonomiskais saturs un būtība, kā arī izvērtēta pakalpojumu atbilstība Pievienotās vērtības nodokļa likuma redakcijai (spēkā no 01.01.2013.), kas nomainīja iepriekš spēkā esošo likumu „Par pievienotās vērtības nodokli”. Attiecībā uz projekta pielikuma 10.3. un 10.6.apakšpunktā norādītajiem pakalpojumiem tiek piemērots pievienotās vērtības nodokļa 21% likmes aprēķins saskaņā ar Pievienotās vērtības nodokļa likuma 5.panta pirmās daļas 2.punktu, jo 10.3. un 10.6.apakšpunktā norādītie pakalpojumi tiek sniegti komerciālām vajadzībām.
7. Projekta 1.pielikums un 2.pielikums papildināts ar jaunu piezīmi ar informāciju, ka pakalpojumi Latvijas Nacionālā mākslas muzeja galvenā ēkā uz laiku nav pieejami, jo Latvijas Nacionālā mākslas muzeja galvenā ēka no 2013.gada 12.februāra ir slēgta sakarā ar tajā notiekošajiem rekonstrukcijas, renovācijas un restaurācijas darbiem.
 |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība |  Projekta tiesiskā regulējuma mērķis un būtība ir veikt izmaiņas normatīvajā regulējumā par Latvijas Nacionālā mākslas muzeja sniegto publisko maksas pakalpojumu cenrādi, lai pielāgotu tiesisko regulējumu *euro* ieviešanai, aizstājot cenas, kas noteiktas latos, ar *euro*.Projekts paredz aizstāt attiecīgajā normatīvajā aktā latus ar *euro* atbilstoši *Euro* ieviešanas kārtības likuma 6.panta otrajā daļā paredzētajiem principiem. |
| 5. | Projekta izstrādē iesaistītās institūcijas | Kultūras ministrija, Latvijas Nacionālais mākslas muzejs. |
| 6. | Iemesli, kādēļ netika nodrošināta sabiedrības līdzdalība |  Sabiedrības līdzdalība projekta izstrādē netika nodrošināta, jo projekts nemaina pastāvošo tiesisko regulējumu pēc būtības, bet tikai aizstāj latus ar *euro*. |
| 7. |  Cita informācija |  Saskaņā ar *Euro* ieviešanas kārtības likuma 13.panta pirmo daļu preču un pakalpojumu cenu paralēlās atspoguļošanas periods sākas trīs mēnešus pirms *euro* ieviešanas dienas, tādēļ šim projektam ir jābūt izskatītam Ministru kabinetā un publicētam oficiālajā izdevumā „Latvijas Vēstnesis” līdz 2013.gada 1.oktobrim. |

|  |
| --- |
| II. Tiesību akta projekta ietekme uz sabiedrību |
| Projekts šo jomu neskar |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Projekts šo jomu neskar |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar |

|  |
| --- |
| VI. Sabiedrības līdzdalība un šīs līdzdalības rezultāti |
| Projekts šo jomu neskar |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| Projekts šo jomu neskar |

   Kultūras ministra p.i.

    tieslietu ministrs                                                             J.Bordāns

 Vīza: Valsts sekretārs G.Puķītis

2013.09.23. 10:35

742

Māra Lāce

Tālr. 67325051

lnmm@lnmm.lv